da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en en en da en da en en en en da da da hu da pt da sv da en tr da da da da da da da da en da da da da et da da da fr da da da da da da da da da en hu da da da da da da da da da en da da da da da da da da da da da da da da da da da da da da da da da da da da en da da da da da en en da en da da da da da da da da da da en da da de da da da nl da da ceb da da da da da nb da da da en da da da en da sv en it de es en da da da da da da sv pl en en en en nl da da da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Silocalm? - Find information på Medicin.dk
Silocalm bruges til behandling af
Silocalm er et epilepsimiddel (benzodiazepin).
i den forebyggende behandling af visse former for epilepsi.
Findes som oral suspension (væske til at drikke).
Sædvanligvis 10-80 mg i døgnet fordelt på 1-3 doser.
Bemærk: Lav begyndelsesdosering og forsigtig dosisøgning til ældre.
Børn over 6 år. Begyndelsesdosis sædvanligvis 5 mg i døgnet.
Vedligeholdelsesdosis normalt 0,3-1 mg pr. kg legemsvægt i døgnet.
Børn 1 måned-2 år. Anvendes kun i helt særlige tilfælde. Begyndelsesdosis 0,1 mg pr. kg legemsvægt i døgnet. Langsom øgning af dosis højst hver 5. dag
Alle benzodiazepiner medfører risiko for fysisk og psykisk afhængighed samt tilvænning (særligt i forhold til den sløvende effekt). Risikoen for afhængighed øges, når dosis og behandlingsvarighed øges.
Flere end 10 ud af 100 personer får bivirkningen.
Besvær med at styre arme og ben, Bevidsthedspåvirkning, Rysten, Sløvhed, Hovedpine.
Aggressivitet, Depression, Talebesvær, Uro og rastløshed, Irritabilitet, Rastløshed.
Besvimelsesanfald, Blodtryksfald når man rejser sig.
Højst 1 ud af 100 personer får bivirkningen.
Hukommelsesbesvær  (visse tilfælde forbundet med paradokse psykiske reaktioner).
Angst, Forvirring, Følelsesforfladigelse, Hallucinationer, Uventede psykiske reaktioner - fx aggressivitet og uro, Mareridt.
Fysisk og psykisk afhængighed, Lav legemstemperatur.
Nedsat reaktionsevne, Problemer med tankevirksomhed og hukommelse, Psykoser, Selvmordstanker eller -adfærd, Søvnforstyrrelser.
Alvorlig hudreaktion hvor huden går til grunde**, Overfølsomhed over for sollys.
* Særligt set hos personer, der i forvejen har nedsat åndrdrætsfunktion, fx astma eller hjerneskade.
** Hovedsageligt set ved samtidigt brug af andre lægemidler, der kan give alvorlige hudreaktioner. Tilfælde med dødelig udgang er forekommet.
Paradokse psykiske reaktioner er forekommet (fx aggressivitet, angst, hallucinationer). Ses de, skal behandlingen afbrydes.
Læs generelt om bivirkninger
Ved akut alkohol- eller sovemiddelforgiftning bør midlet ikke anvendes, da tilstanden kan forværres.
Ved den sjældne muskelsygdom myasthenia gravis kan midlet forværre evt. vejrtrækningsbesvær.
Midlet bør desuden ikke anvendes ved meget dårligt fungerende lunger og alvorlig søvnapnø (korte perioder med pauser i vejrtrækningen under søvn).
Forsigtighed ved skift til/fra behandling med clobazam-præparater som oral suspension, da der ved indtagelse af tilsvarende middel med oral suspension opnås kraftigere virkning end ved indtagelse af tabletter.
På grund af den store risiko for tilvænning og afhængighed bør man generelt udvise stor tilbageholdenhed med at anvende benzodiazepiner. Ved behandling af angst og uro bør midlet derfor kun anvendes kortvarigt.
Ved ophør af behandlingen skal dosis nedtrappes gradvist for at undgå abstinenser.
Midlet skal anvendes med forsigtighed ved dårligt fungerende lunger (behandling bør undgås ved meget dårligt fungerende lunger).
Ved depression eller angst ifm. depression bør midlet ikke anvendes som eneste behandling, da der kan være risiko for forværring af depressionen.
Benzodiazepiner kan anvendes ved abstinensbehandling, men bør ellers undgås ved tidligere alkohol- og medicinafhængighed eller alvorlige personlighedsforstyrrelser bl.a. pga. risikoen for ny afhængighed.
Midlet skal anvendes med forsigtighed ved muskelsvaghed, da tilstanden kan forværres.
Særligt i de første 8 uger af behandlingen skal man holde øje med evt. hudreaktioner. Ved tegn på alvorlige hudreaktioner skal man stoppe behandlingen med det samme.
Øget risiko for fald hos ældre da midlet kan medføre sløvhed og muskelsvaghed.
Alkohol forstærker midlets sløvende virkning.
Forsigtighed ved dårligt fungerende lever.
Bør ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Visse midler, fx stiripentol (middel mod epilepsi), fluconazol (svampemiddel), fluvoxamin (middel mod depression) samt alkohol kan øger virkningen af clobazam.
Disulfiram (Antabus®) kan øge virkningen af Silocalm.
Theophyllin (astmamiddel) nedsætter virkningen af Silocalm.
Samtidig brug af cannabidiol kan forstærke den sløvende virkning og det kan være nødvendigt, at nedsætte dosis af Frisium®. Kombination med cannabidiolholdige produkter, der ikke er lægemidler, bør undgås pga. det uforudsigelige indhold af cannabidiol.
Øget risiko for hæmning af centralnervesystemet
Som for andre benzodiazepiner forstærkes midlets hæmmende virkning på centralnervesystemet (bl.a. med øget sløvhed og hæmning af vejrtrækningen) af:
antihistaminer (midler mod allergi)
opioider (stærke smertestillende midler).
Koma og død er forekommet ved samtidig indtag af opioider og benzodiazepiner.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Det er vigtigt for både mor og barn, at en forebyggende behandling mod epilepsi ikke afbrydes i tilfælde af graviditet. Hvis graviditet planlægges eller er indtrådt, er det derfor vigtigt at diskutere den videre behandling med lægen.
Læs mere om gravide og medicin
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om ammende og medicin
Hvis midlet påvirker din evne til at føre motorkøretøj, kan motorkørsel være strafbart i lighed med promillekørsel og skal undgås. I henhold til Sundhedsstyrelsens
vejledning om ordination af afhængighedsskabende lægemidler kan kørekort ikke anbefales ved fast behandling.
Læs mere om trafik og medicin
Må ikke tappes. 2 ugers karantæne efter endt behandling. Hvis du har epilepsi, skal du udmeldes af donorkorpset.
Læs mere om bloddonorer og medicin
Ved dette præparat kan man få pillepas til rejser i Schengen-lande.
Se Medicin på rejsen.
Virker ved at binde sig til specielle strukturer i hjernen (GABA-receptorer). Herved hæmmes en række nerveimpulser, som kan fremkalde angst, søvnløshed og kramper.
Virkningen indtræder inden for 1-4 timer.
Clobazam bliver i kroppen omdannet til stoffet N-desmethylclobazam, som har tilsvarende virkning. Halveringstiden I blodet (T½) er ca. 36 timer (clobazam) og ca. 79 timer (N-desmethylclobazam). Midlet er først helt ude af kroppen efter ca. 12 døgn.
Oral suspension omrystes kraftigt før hver brug.
Efter åbning: Kan opbevares i højst 28 dage.
Oral suspension. 1 ml indeholder 1 mg clobazam.
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
oral suspension 1 mg/ml
Læs mere om tilskud
Læs mere om udlevering
Information til sundhedsfaglige om
30.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø